BA ต้นทุนขาย-บริการพุ่ง ฉุดงบไตรมาส 1 ขาดทุนเพิ่ม 37% ทะลุ 1 พันลบ.
BA รายงานงบไตรมาส 1/65 ขาดทุน 1.01 พันลบ. เพิ่มขึ้น 37% จากปีก่อนขาดทุน 745 ลบ. หลังต้นทุนขาย-บริการ รวมถึงค่าใช้จ่ายปรับตัวเพิ่มขึ้นจากปีก่อน
BA รายงานงบไตรมาส 1/65 ขาดทุน 1.01 พันลบ. เพิ่มขึ้น 37% จากปีก่อนขาดทุน 745 ลบ. หลังต้นทุนขาย-บริการ รวมถึงค่าใช้จ่ายปรับตัวเพิ่มขึ้นจากปีก่อน
13 พ.ค. 2565

บริษัท การบินกรุงเทพ จำกัด (มหาชน) หรือ BA รายงานผลการดำเนินงานงวดไตรมาส 1/65 สิ้นสุดวันที่ 31 มี.ค.65 มีกำไรสุทธิ ดังนี้

สำหรับผลการดำเนินงานในไตรมาสที่ 1 บริษัทฯ มีขาดทุนจากการดำเนินงานเท่ากับ 826.6 ล้านบาท ขาดทุนเพิ่มขึ้นจากไตรมาสที่ 1 ของปี 2564 จำนวน 69.8 ล้านบาท หรือร้อยละ 9.2 เป็นผลมาจากค่าใช้จ่ายรวมเพิ่มขึ้นจำนวน 453.7 ล้านบาท หรือร้อยละ 22.3 โดยเฉพาะส่วนของต้นทุนขายและบริการที่เพิ่มขึ้น 523.2 ล้านบาท หรือร้อยละ 34.5
ขณะที่รายได้รวมเพิ่มขึ้น 340.8 ล้านบาท หรือร้อยละ 25.1 จากการเพิ่มขึ้นของรายได้จากบัตรโดยสารของธุรกิจการบินธุรกิจสนามบิน และรายได้จากธุรกิจที่เกี่ยวข้องกับธุรกิจสนามบิน ซึ่งเพิ่มขึ้นร้อยละ 208.8 ร้อยละ 206.9 และร้อยละ 41.6 ตามลำดับ บริษัทฯรายงานขาดทุนสุทธิสำหรับงวดเท่ากับ 1,025.5 ล้านบาท มีผลขาดทุนส่วนที่เป็นของผู้ถือหุ้นของบริษัทฯ เท่ากับ 1,020.0 ล้านบาท และมีผลขาดทุนต่อหุ้นเท่ากับ 0.49 บาท